kalixlouiis/myanmar-wikipedia-corpus huggingface dataset:
ဘဝဇာတ်ကြောင်း အကျိုးခံစားရခြင်း ဂေါတမမြတ်စွာဘုရားထက်ထက် နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်ဝါသိဒါယကထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။
ကဒမ္ဗပုပ္ဖိယ၊ မန္ဒာရဝပုပ္ဖိယဝဂ် ကဒမ္ဗပုပ္ဖိယ၊ ဗန္ဓုဇီဝကဝဂ်။
နာဂပုပ္ဖိယ၊ ဖလဒါယကဝဂ် နာဂပုပ္ဖိယ၊ ဗန္ဓုဇီဝကဝဂ်။
ပုန္နာဂပုပ္ဖိယ၊ ဗန္ဓုဇီဝကဝဂ် ပုန္နာဂပုပ္ဖိယ၊ ဂန္ဓောဒကဝဂ်။
ဒဂုန် မဂ္ဂဇင်းသည် မြန်မာဘာသာဖြင့် ထုတ်ဝေသည့် လစဉ်ထုတ်မဂ္ဂဇင်းဖြစ်သည်။
မဂ္ဂဇင်းပါ ဝတ္ထုဆောင်းပါးများကို ပန်းချီသရုပ်ဖော်ထည့်သွင်းသည့် ပထမဆုံးမဂ္ဂဇင်း ဖြစ်ခဲ့သည်။
စတင်ထုတ်ဝေခြင်း ၁၉၂၀ ပြည့်နှစ်၊ စက်တင်ဘာလတွင် မြန်မာအဆွေ ကုမ္ပဏီ ပိုင်ရှင် ဦး ဘညွန့် က ငွေကြေးစိုက်ထုတ်ကာ စတင်ထုတ်ဝေသည်။
မျိုးသန်းစိုး၊ မောင်။
"ဒဂုန်မဂ္ဂဇင်း အညွှန်း"။
စာကြည့်တိုက်နှင့် သုတပညာဌာန၊ ရန်ကုန် တက္ကသိုလ်။
ပထမဆုံး အယ်ဒီတာချုပ်မှာ သခင်ကိုယ်တော်မှိုင်း ဖြစ်သည်။
အယ်ဒီတာအဖြစ် ဦး ဘိုးသစ် က တာဝန်ယူသည်။
နောင်သော် ဇေယျ က အယ်ဒီတာအဖြစ် တာဝန်လွှဲယူသည်။
မင်းသား မောင်မောင်လေးက တိုက်မန်နေဂျာအဖြစ် ဦးစီးသည်။
ပန်းချီတာဝန်ခံများမှာ ဦး ဘအုန်း၊ ဦး ဘကလေး (ရွှေရိုး) နှင့် ဦး ထွန်းကြွယ် တို့ ဖြစ်ကြသည်။
၁၉၄၁ ခုနှစ်တွင် ဒုတိယကမ္ဘာစစ်ကြောင့် ထုတ်ဝေမှု ရပ်နားကာ ၁၉၄၆ ခုနှစ်တွင် ပြန်ထုတ်သည်။
ထုတ်ဝေမှု ရပ်စဲခြင်း ၁၉၄၈ ခုနှစ်တွင် စာပေနယ်မှ အပြီးတိုင် စွန့်ခွာသွားသည်။
တိုက်ပေါက် စာရေးဆရာများ ဒဂုန်တာရာ၊ ဒဂုန်နတ်ရှင်၊ ဒဂုန် ဆရာတင်၊ ဒဂုန်ရွှေမျှား၊ ဒဂုန် ခင်ခင်လေး၊ ဒဂုန် ဦးစန်းငွေ၊ ဒဂုန် ဦးထွန်းမြင့်၊ ဒဂုန် ဦးလှဘေ၊ ခင်မျိုးချစ် စသည့် နာမည်ကျော်စာရေးဆရာများကို စင်တင်ပေးခဲ့သည်။
မြောင်းဖော် ဆူးသွား (ယာ၊ အပေါ် )၊ ပုံမှန် ဆူးသွား (ယာ၊ အလယ်) နှင့် ထိပ်လုံး ဆူးသွား (ယာ၊ အောက်) တို့အား တွေ့ရပုံ ဆူးသွား ဆိုသည်မှာ ကြိတ်စားရာတွင်သုံးသည့် တန်ဆာပလာတမျိုးဖြစ်ပြီး စက်မှုလုပ်ငန်းများတွင် တွင်ကျယ်စွာအသုံးပြုသည်။
ဆူးသွားဖြင့် မျက်နှာပြင်ဖော်ခြင်း၊ အခုံးအခွက်ဖော်ခြင်း စသည်တို့တွင် အသုံးချနိုင်သည်။
အမျိုးအစားများ အမျိုးအစားများစွာရှိသော်လည်း ဘေးတိုက်စား ဆူးသွား (Side End Mill) နှင့် ထိုးစား ဆူးသွား (Face End Mill) ဟူ၍ အဓိကအားဖြင့် နှစ်မျိုးခွဲခြားနိုင်သည်။
သို့သော်လည်း ဖြတ်နား (flute) အရေအတွက်၊ ကြောင်လိမ်ထောင့် (helix angle) အကြီးအသေး၊ သုံးသည့် သတ္တု၊ ဖုံးသည့် သတ္တု (coating material) တို့အပေါ် မူတည်၍ မျိုးကွဲ အများအပြား ထပ်ရှိပြန်သည်။
ယခင်က ပုံမှန်ဆူးသွားများကို တွင်ကျယ်စွာ အသုံးချခဲ့သော်လည်း ယခုမူ အသွားတပ် (inserted) ဆူးသွားမှာ စရိတ်သက်သာသည့် အစားထိုးစရာတခု ဖြစ်လာသည်။
အသွားတပ်ဆူးသွားမှာ စရိတ်အားဖြင့် ကြီးမြင့်သည်ဟု ထင်စရာရှိသော်လည်း ဖြုတ်တပ်ချိန် မြန်ဆန်ခြင်း၊ တုံးသွား ပဲ့သွားသည့် အသွားကိုသာ လဲလှယ်ရန် လိုခြင်းတို့ကြောင့် ရေရှည်တွင် တွက်ချေကိုက်သည်။
ဈေးနှုန်းအား ကိုယ်ထည် (shank) နှင့် စားနိုင်သည့် လုံးပတ် (cutting diameter) တို့အပေါ် အဓိကထားသတ်မှတ်ကြသည်။
ပုံပန်းသဏ္ဌာန် အသုံးပြုလိုသည့် အနေအထားပေါ်မူတည်ကာ ပုံသဏ္ဌာန်အမျိုးမျိုး ဖြစ်နိုင်သည်။
အသုံးများသည့် ပုံစံများမှာ လေးထောင့် ဆူးသွား (Square End Mill)၊ ထိပ်လုံး ဆူးသွား (Ball End Mill)၊ အကာစား ဆူးသွား (Shell End Mill)၊ မြောင်းဖော် ဆူးသွား (T-slot End Mill) တို့ ဖြစ်သည်။
အသုံးပြုသည့် သတ္တု ဆူးသွားထုတ်လုပ်ရန် အမျိုးမျိုးသော သတ္တုကို အသုံးပြုနိုင်သော်လည်း ထုတ်လုပ်ချိန်မြန်ဆန်စေသည့် ကာဘိုက် (Carbide) မှာ အသုံးများသည်။
အထူးတလည်ပြုလုပ်ရသည့်ပုံစံများတွက် သံမဏိ (High-Speed Steel) ကို အသုံးပြုသော်လည်း တုံးလွယ်၊ ကျိုးလွယ်သောကြောင့် အရေအတွက်အများအပြားထုတ်လုပ်လိုပါက အသုံးမတည့်လှပေ။
အသွားတပ် ဆူးသွားများတွင်မူ ကြွေသားဖုံး (Ceramic) နှင့် စိန်သားဖုံး (Diamond) ဆူးသွားများ ရနိုင်မည် ဖြစ်သည်။
ပါဘလို အမီလီယို အက်စ်ကိုဘာ ဂါဗီရီးယာ (; ၊ ၁၉၄၉ ခုနှစ် ဒီဇင်ဘာလ ၁ - ၁၉၉၃ ခုနှစ် ဒီဇင်ဘာလ ၂) သည် ကိုလံဘီယန် မူးယစ်ရာဇာ နှင့် မူးယစ်အကြမ်းဖက်သမား တစ်ဦး ဖြစ်သည်။
အမေရိကန်ပြည်ထောင်စုတွင်းသို့ တရားမဝင်တင်သွင်း လာသော ကိုကိန်း ၈၀%ကို သူ့အဖွဲ့က သွင်းခဲ့ခြင်းဖြစ်ပြီး စီးပွားအဖြစ်ခဲ့ဆုံးအချိန်မှာ ကိုယ်ပိုင်ဝင်ငွေမှာ တစ်နှစ်လျင် အမေရိကန်ဒေါ်လာ ၂၁.၉ ဘီလျံကျော် ရှိသည်။
"ကိုကိန်းဘုရင်" ဟု အမှတ်သညာပြုခံရသည့် အက်စ်ကိုဘာသည် သမိုင်းတလျောက် အချမ်းသာဆုံး ရာဇဝတ်သားဖြစ်ပြီး၊ ၁၉၉၀ အစောပိုင်းနှစ်များ တွင် အမေရိကန်ဒေါ်လာ ၂၅ နှင့် သန်း ၃၀ ကြား (၂၀၁၇ ခုနှစ် အတိုင်းအတာနှင့်ဆိုလျှင် ၄၈.၅- ၅၆ ဘီလျံနဲ့ညီမျှ) ကြွယ်ဝသည်ဟု ခန့်မှန်းရသည်။
သို့ဖြစ်ရာ ၎င်း အထွဋ်အထိပ်ရောက်ချိန်တွင် ကမ္ဘာ့အချမ်းသာဆုံးသူများအနက်မှ တစ်ဦးအပါအဝင် ဖြစ်ခဲ့သည်။
Page 469, Pablo Escobar, My Father. Escobar, Juan Pablo. St. Martin's Press, New York. 2014. ကိုလံဘီယာနိုင်ငံ၊ ရီယိုနဲဂရိုးတွင် မွေးဖွားခဲ့ပြီး အနီးရှိ မက်ဒဲလင် အရပ်တွင် ကြီးပြင်းသည်။
လက်တင်အမေရိက ကိုယ်ပိုင်အုပ်ချုပ်ခွင့် ရ မက်ဒဲလင်တက္ကသိုလ်တွင် ခေတ္တ တက်ရောက်ပြီး ဘွဲ့မရမီ ကျောင်းမှ ထွက်သည်။
မှောင်ခို တင်သွင်းသော စီးကရက်များ၊ ထီလက်မှတ်အတုများ ရောင်းချခြင်းကဲ့သို့ ရာဇဝတ်မှုများတွင် စတင် ပါဝင် ပတ်သက်ပြီး ကားခိုးယူမှုများတွင်လည်း ပါဝင်ခဲ့သည်။
ကိုကိန်းမှုန့် ကိုယ်တိုင် မဖြန့်ဖြူးခင်နှင့် ၁၉၇၅ တွင် ပထမဆုံး အကြိမ်အဖြစ် အမေရိကန်ပြည်ထောင်စုသို့ မှောင်ခိုလမ်းကြောင်း မဖောက်မီ ၁၉၇၀ ခုနှစ်များအတွင်း မှောင်ခို ပစ္စည်း တင်သွင်းသူများအတွက် လုပ်ကိုင်ပေးခြင်း ၊ ပြန်ပေးငွေရရန် လူပြန်ပေးဆွဲခြင်းနှင့် ထိန်းသိမ်းထားခြင်း တို့ကို ကျူးလွန်ခဲ့သည်။
ကိုကိန်းဝယ်လိုအား မြင့်တက်လာမှု ကြောင့် အက်စ်ကိုဘာ၏ အမေရိကန်မူးယစ်ဈေးကွက်သို့ ထိုးဖောက်မှု မှာ အဆများစွာ ကျယ်ပြန့်လာခဲ့ပြီး ၁၉၈၀ ခုနှစ် အရောက် တွင် ကိုလံဘီယာမှ အမေရိကန်သို့ ကိုကိန်း တန် ၇၀ မှ ၈၀ ထိ လစဉ် တင်ပို့ခဲ့သည်။
မက်ဒဲလင်း ကာတဲလ် ဟု အသိများသော သူ၏ မူးယစ်ကွန်ရက်နှင့် ပြည်တွင်းပြည်ပ မှ အခြားအဖွဲ့များ ယှဉ်ပြိုင်ကြရာ ရဲအရာရှိများ ၊ တရားသူကြီးများ၊ ဒေသခံများနှင့် လူသိများ ထင်ရှားသော နိုင်ငံရေးသမားများကို အစုအလိုက်အပြုံလိုက် သတ်ဖြတ်ခြင်း နှင့် အသတ်ခံရခြင်းတို့ ဖြစ်ပေါ်ခဲ့သည်။
၁၉၈၂ ခုနှစ်တွင် လစ်ဘရယ်လ်အော်လ်တာနတဗစ် လှုပ်ရှားမှု၏ အစိတ်အပိုင်းအဖြစ်သော ကိုလံဘီယာကိုယ်စားလှယ်များချိန်ဘာ၏ အရန်အဖွဲ့ဝင်အဖြစ် အက်စ်ကိုဘာအရွေးချယ်ခံရသည်။
ဤမှတဆင့် ကိုလံဘီယာအနောက်ပိုင်းတွင် အိမ်များ ဘောလုံးကွင်းများ ဆောက်လုပ်ရန် တာဝန်ထမ်းရွက်ရာ ၊ ၎င်းမကြာခဏသွားရောက်ရာ အရပ်မှ မြို့ခံများအကြား မှတ်သားလောက်အောင် ရေပန်းစားထင်ရှားလာခဲ့သည်။
သို့သော် ကိုလံဘီယာမှာ ကမ္ဘာ့လူသတ်ပွဲမြို့တော်တမျှ ဖြစ်လာရာ အက်စ်ကိုဘာမှာ ကိုလံဘီယန်နှင့် အမေရိကန်အစိုးရတို့၏ ပြင်းပြင်းထန်ထန် စွပ်စွဲပြစ်တင်မှုခံရသည်။
၁၉၉၃ ခုနှစ်၊ အက်စ်ကိုဘာ၏ ၄၄ နှစ် မြောက် မွေးနေ့ပြီး နောက်တနေ့တွင် ၎င်း၏မွေးရပ်မြေ၌ ကိုလံဘီယန် နိုင်ငံတော် ရဲတပ်ဖွဲ့၏ ပစ်ခတ်သတ်ဖြတ်ခြင်းခံရသည်။
အကိုးအကားနှင့် မှတ်စုများ Category:၁၉၉၃ ကွယ်လွန်သူများ Category:၁၉၄၉ မွေးဖွားသူများ။
နာဒီယာ မူရတ် (; Kojo, Sinjar, အီရတ်နိုင်ငံတွင် ၁၉၉၃ ခုနှစ်၌ မွေးဖွားခဲ့) သည် ဂျာမနီနိုင်ငံတွင် နေထိုင်သော Iraqi Yazidi လူမျိုး လူအခွင့်အရေးလှုပ်ရှားသူဖြစ်သည်။
၂၀၁၄ ခုနှစ်တွင် သူမ၏ မွေးရပ် ကိုဂျိုမြို့(Kojo)တွင် အစ္စလာမ္မစ်နိုင်ငံအဖွဲ့ (အိုင်အက်စ်)မှ သုံးလကြာ ဖမ်းဆီးခြင်းကို ခံခဲ့ရသည်။
၂၀၁၈ ခုနှစ်တွင် သူမသည် ဒန်းနစ် မက်ကွီးနှင့်ပူးတွဲ၍ ငြိမ်းချမ်းရေး နိုဘယ်ဆုကို "လိင်ပိုင်းဆိုင်ရာ အကြမ်းဖက်မှုအား စစ်ပွဲများနှင့် လက်နက်ကိုင်အထိကရုန်းများတွင် လက်နက်အဖြစ်အသုံးချမှုအား ရပ်တန့်အောင် သူတို့၏ ကြိုးစားမှု"အား ဂုဏ်ပြုသောအားဖြင့် ချီးမြှင့်ခဲ့သည်။
သူမသည် ပထမဆုံးသော နိုဘယ်ဆုကို လက်ခံရရှိသည့် အီရတ်အမျိုးသမီးဖြစ်သည်။
မူရတ်သည် Nadia's Initiative အား တည်ထောင်သူဖြစ်ပြီး ထိုအဖွဲ့အစည်းသည် "လူမျိုးတုံးသတ်ဖြတ်မှု၊ များလှစွာသော အကြမ်းဖက်ရက်စက်မှုနှင့် လူကုန်ကူးမှုတို့၏ သားကောင်ဖြစ်ခဲ့သော အမျိုးသမီးများနှင့် ကလေးငယ်များအား နှစ်သိမ့်ကုစား၍ သူတို့ဘဝနှင့် အသိုက်အဝန်းအား ပြန်လည်ထူထောင်ပေးခြင်း"လုပ်ငန်းများကို လုပ်ဆောင်သော အဖွဲ့အစည်းဖြစ်သည်။
ပြင်ပလင့်များ Nadia's Initiative Yazda.org ကိုးကား ကဏ္ဍ:နိုဘယ်ငြိမ်းချမ်းရေးဆုရ ပုဂ္ဂိုလ်များ။
The Last Girl: My Story of Captivity, and My Fight Against the Islamic Stateသည် နာဒီယာ မူရတ်၏ ကိုယ်တိုင်ရေးအတ္ထုပ္ပတ္တိဖြစ်ပြီး ထိုစာအုပ်ထဲတွင် ဒုတိယ အီရတ်ပြည်တွင်းစစ်(Second Iraqi Civil War)အတွင်း သူမအား အစ္စလာမ္မစ်နိုင်ငံအဖွဲ့ (အိုင်အက်စ်)မှ ဖမ်းဆီးခံခဲ့ရပုံနှင့် ကျွန်ဘဝမှ လွတ်မြောက်ခဲ့ပုံတို့ကို ရေးသားထားခြင်းဖြစ်သည်။
ထိုစာအုပ်သည် သူမအား ၂၀၁၈ ခုနှစ်အတွက် နိုဘယ်ငြိမ်းချမ်းရေးဆုကို ရရှိစေရန် များစွာအထောက်အပံ့ဖြစ်စေခဲ့ခြင်းဖြစ်သည်။
ကိုးကား ဆက်လက်ဖတ်ရှုရန် https://www.nytimes.com/2018/01/18/books/review/nadia-murad-last-girl.html https://www.washingtonpost.com/outlook/slow-painful-death-of-yazidi-womans-body-and-soul-while-enslaved-by-the-islamic-state/2017/11/22/44ffe4a8-bf35-11e7-959c-fe2b598d8c00_story.html https://www.thetimes.co.uk/article/review-the-last-girl-my-story-of-captivity-and-my-fight-against-the-islamic-state-by-nadia-murad-and-jenna-krajeski-rrbsgrcbk Category:၂၀၁၇ စာအုပ်များ။
တိုင်းရင်းသားလူမျိုးများရေးရာဝန်ကြီးဌာန () သည် ၂၀၁၆ ခုနှစ် မတ်လ ၃၀ ရက် သမ္မတဦးထင်ကျော် အစိုးရလက်ထက်တွင် နိုင်ငံတော်သမ္မတရုံး ကြေညာချက်အမှတ် ၁/၂၀၁၆ ဖြင့် တိုင်းရင်းသားရေးရာဝန်ကြီးဌာနဟုဖွဲ့စည်းခဲ့သည့် မြန်မာအစိုးရ ဝန်ကြီးဌာနတစ်ခု ဖြစ်သည်။
၂ဝ၁၆ ခုနှစ် မေ ၂၅ ရက်တွင် တိုင်းရင်းသားရေးရာဝန်ကြီးဌာနကို တိုင်းရင်းသားလူမျိုးများ၏ အခွင့်အရေး ကာကွယ်စောင့်ရှောက်သည့် ဥပဒေပြဋ္ဌာန်းချက်နှင့် ကိုက်ညီစေရန် တိုင်းရင်းသားလူမျိုးများရေးရာဝန်ကြီးဌာန အဖြစ် အမည်ပြောင်းလဲခဲ့သည်။
လက်ရှိ တိုင်းရင်းသားလူမျိုးများရေးရာဝန်ကြီးဌာန ၏ ပြည်ထောင်စုဝန်ကြီးမှာ ဒုတိယဗိုလ်ချုပ်ကြီး ရာပြည့် ဖြစ်ပြီး ၂၀၂၅ ခုနှစ် ဇူလိုင် ၃၁ ရက်နေ့မှစ၍ တာဝန်ထမ်းဆောင်လျက်ရှိသည်။
ဖွဲ့စည်းပုံ တိုင်းရင်းသားလူမျိုးများရေးရာဝန်ကြီးဌာန လက်အောက်ရှိ ဦးစီးဌာနများမှာ- တိုင်းရင်းသားစာပေနှင့် ယဉ်ကျေးမှု ဦးစီးဌာန နှင့် တိုင်းရင်းသားအခွင့်အရေးများ ကာကွယ်စောင့်ရှောက်ရေး ဦးစီးဌာန တို့ဖြစ်သည်။
အကြီးအကဲများ ပြည်ထောင်စုဝန်ကြီးများစာရင်း စဉ် အမည် တာဝန်စတင် တာဝန်ပြီးဆုံး ရက်​ပေါင်း သမ္မတ၁နိုင်သက်လွင်၃၀ မတ် ၂၀၁၆၁ ​ဖေ​ဖော်ဝါရီ ၂၀၂၁ဦးထင်ကျော် ဦးဝင်းမြင့်၂​စောထွန်း​အောင်မြင့်၃ ​ဖေ​ဖော်ဝါရီ ၂၀၂၁၁ ​ဖေ​ဖော်ဝါရီ ၂၀၂၃ဦးမြင့်​ဆွေ ၃Jeng Phang နော်တောင်၁ ​ဖေ​ဖော်ဝါရီ ၂၀၂၃၃၁ ဇန်နဝါရီ ၂၀၂၅၄ခွန်သန့်ဇော်ထူး၃၁ ဇန်နဝါရီ ၂၀၂၅၃၁ ဇူလိုင် ၂၀၂၅မင်းအောင်လှိုင် (ယာယီတာဝန်)၅ဒုတိယဗိုလ်ချုပ်ကြီး ရာပြည့်၃၁ ဇူလိုင် ၂၀၂၅လက်ရှိမင်းအောင်လှိုင် (ယာယီတာဝန်) ဒုတိယဝန်ကြီးများစာရင်း စဉ် အမည် တာဝန်စတင် တာဝန်ပြီးဆုံး ရက်ပေါင်း ဝန်ကြီး၁ဦးလှ​မော်ဦး၁၅ အောက်တိုဘာ ၂၀၁၈၁ ​ဖေ​ဖော်ဝါရီ ၂၀၂၁နိုင်သက်လွင်၂ဦး​ဇော်​အေး​မောင်၂၃ ဖေဖော်ဝါရီ ၂၀၂၁လက်ရှိဒုတိယဗိုလ်ချုပ်ကြီး ရာပြည့် တိုင်းဒေသကြီး သိုမဟုတ် ပြည်နယ် တိုင်းရင်းသားလူမျိုးများရေးရာဝန်ကြီးများ တိုင်းဒေသကြီး သို့မဟုတ် ပြည်နယ် တိုင်းရင်းသား လူမျိုးရေးရာဝန်ကြီးများမှာ အောက်ပါအတိုင်း ဖြစ်သည်။
စဉ် တိုင်းဒေသကြီး/ပြည်နယ် ဝန်ကြီး ဌာန ၁ ကချင်ပြည်နယ် ဦးခင်မောင်မြင့်(ခ)ဦးဒိတ် ဗမာတိုင်းရင်းသားလူမျိုး ရေးရာဝန်ကြီးဌာန ၂ ဦးစိုင်းစိန်လင်း ရှမ်းတိုင်းရင်းသားလူမျိုး ရေးရာဝန်ကြီးဌာန ၃ ဦးအားတီယောဟန် လီဆူတိုင်းရင်းသားလူမျိုး ရေးရာဝန်ကြီးဌာန ၄ ဦးရန်နမ်းဖုန် ရဝမ်တိုင်းရင်းသားလူမျိုး ရေးရာဝန်ကြီးဌာန ၅ ကယားပြည်နယ် ဦးလှမျိုးဆွေ ဗမာတိုင်းရင်းသားလူမျိုး ရေးရာဝန်ကြီးဌာန ၆ ကရင်ပြည်နယ် ဦးတေဇထွဋ်လှိုင်ထွေး ဗမာတိုင်းရင်းသားလူမျိုး ရေးရာဝန်ကြီးဌာန ၇ ဦးမင်းတင်ဝင်း မွန်တိုင်းရင်းသားလူမျိုး ရေးရာဝန်ကြီးဌာန ၈ ဦးခွန်မျိုးတင့် ပအိုဝ်းတိုင်းရင်းသားလူမျိုးရေးရာဝန်ကြီးဌာန ၉ စစ်ကိုင်းတိုင်းဒေသကြီး ဒေါ်မွှေးမွှေးခင် ရှမ်းတိုင်းရင်းသားလူမျိုး ရေးရာဝန်ကြီးဌာန ၁၀ ဦးလာလ်ထောင်ထန်း ချင်းတိုင်းရင်းသားလူမျိုး ရေးရာဝန်ကြီးဌာန ၁၁ တနင်္သာရီတိုင်းဒေသကြီး ဦးစောလုကာ ကရင်တိုင်းရင်းသားလူမျိုး ရေးရာဝန်ကြီးဌာန ၁၂ ပဲခူးတိုင်းဒေသကြီး ဒေါ်နော်ပွယ်ဆေး ကရင်တိုင်းရင်းသားလူမျိုး ရေးရာဝန်ကြီးဌာန ၁၃ မကွေးတိုင်းဒေသကြီး ဦးလှထွန်း ချင်းတိုင်းရင်းသားလူမျိုး ရေးရာဝန်ကြီးဌာန ၁၄ မန္တလေးတိုင်းဒေသကြီး ဦးစိုင်းပန်းဆိုင် ရှမ်းတိုင်းရင်းသားလူမျိုး ရေးရာဝန်ကြီးဌာန ၁၅ မွန်ပြည်နယ် ဦးရွှေမြင့် ဗမာတိုင်းရင်းသားလူမျိုး ရေးရာဝန်ကြီးဌာန ၁၆ ဒေါ်စံဝင့်ခိုင် ပအိုဝ်းတိုင်းရင်းသားလူမျိုးရေးရာဝန်ကြီးဌာန၁၇ ဦးအောင်မြင့်ခိုင် ကရင်တိုင်းရင်းသားလူမျိုး ရေးရာဝန်ကြီးဌာန၁၈ ရခိုင်ပြည်နယ် ဦးပုန်ဘွေ ချင်းတိုင်းရင်းသားလူမျိုး ရေးရာဝန်ကြီးဌာန ၁၉ ရန်ကုန်တိုင်းဒေသကြီး ဒေါ်ပန်းသဉ္ဇာမျိုး ကရင်တိုင်းရင်းသားလူမျိုး ရေးရာဝန်ကြီးဌာန ၂၀ ဦးဇော်အေးမောင် ရခိုင်တိုင်းရင်းသားလူမျိုး ရေးရာဝန်ကြီးဌာန ၂၁ ရှမ်းပြည်နယ် ဒေါက်တာအောင်သန်းမောင် ဗမာတိုင်းရင်းသားလူမျိုးရေးရာဝန်ကြီးဌာန ၂၂ ဦးဇုတ်ဒေါင် ကချင်တိုင်းရင်းသားလူမျိုးရေးရာဝန်ကြီးဌာန ၂၃ ဦးဂူဆာ လီဆူတိုင်းရင်းသားလူမျိုး ရေးရာဝန်ကြီးဌာန ၂၄ ဦးယောသပ် လားဟူတိုင်းရင်းသားလူမျိုး ရေးရာဝန်ကြီးဌာန ၂၅ ဦးအာဗေလှ အာခါတိုင်းရင်းသားလူမျိုးရေးရာဝန်ကြီးဌာန ၂၆ ဒေါက်တာထွန်းလှိုင် အင်းသားတိုင်းရင်းသား လူမျိုးရေးရာဝန်ကြီးဌာန ၂၇ ဦးခွန်အေးမောင် ကယန်း(ခ)ပဒေါင် တိုင်းရင်းသားလူမျိုးရေးရာ ဝန်ကြီးဌာန ၂၈ ဧရာဝတီတိုင်းဒေသကြီး ဂါ့မိုးမြတ်မြတ်သူ ကရင်တိုင်းရင်းသားလူမျိုး ရေးရာဝန်ကြီးဌာန ၂၉ ဦးတင်စော ရခိုင်တိုင်းရင်းသားလူမျိုး ရေးရာဝန်ကြီးဌာန ကိုးကား Category:မြန်မာနိုင်ငံ၏ ဝန်ကြီးဌာနများ။
ခရန်ဖို့ သည် အင်္ဂလိပ်စာရေးဆရာ အဲလိဇဘတ် ဂတ်စကဲ ရေးသားသည့် ဝတ္ထုဖြစ်သည်။
၁၈၅၃ ခုနှစ်တွင် ထုတ်ဝေပြီး သူမငယ်စဉ်ကနေထိုင်ခဲ့သည့် နတ်စဖို့မြို့အကြောင်းကို ပုံဖော်ထားခြင်း ဖြစ်သည်။
Gaskell, Elizabeth. "Cranford". Oxford University Press. 2008. ဝတ္ထု ဖြစ်ပေါ်လာပုံ သားဖြစ်သူဆုံးပါးပြီးနောက် စိတ်ပြေလက်ပျောက်ဖြစ်စေရန် စာရေးရာမှ မြို့ပြမှ စက်ရုံလုပ်သားတို့၏ ဘဝကြမ်းကြမ်းကို ပုံဖော်ထားသည့် သူမ၏ ပထမဆုံးဝတ္ထု မေရီ ဘာတန် (Mary Barton) ထွက်ပေါ်လာသည်။
၁၈၄၈ ခုနှစ်ထုတ် ထိုစာအုပ်မှာ အတန်အသင့် အောင် မြင်မှုရပြီး ချား ဒစ်ကင် နှင့် ရှားလော့ ဘရွန်တီ ကဲ့သို့သော စာရေးဆရာများနှင့် သိကျွမ်းလာသည်။
ခရန်ဖို့ ဝတ္ထုတိုများကို ချား ၏ မဂ္ဂဇင်းဖြစ်သော အိမ်နေရင်းစကားများ (Household Words) တွင် စတင် ဖော်ပြသည်။
စာအုပ်အနေဖြင့် ၁၈၅၃ ခုနှစ်တွင် ထွက်ရှိသည်။
ဇာတ်လမ်းအကျဉ်း မစ် မေရီ သည် ဒေါ်လေးဖြစ်သူ မစ် အက်ဘိုရာ ရှိရာ ခရန်ဖို့ သို့ ခေတ္တသွားနေစဉ် တွေ့ကြုံရသော အဖြစ်အပျက်များကို ဖော်ပြထားသည်။
ကိုရွှေထူး (ပြည်) ရေးဆွဲသည့် "ကိုတင့်တို့ ရပ်ကွက်ထဲမှာဗျာ ..." ရုပ်ပြဇာတ်လမ်းတွဲနှင့် သဘောတရား တူသည်။
အခန်းအလိုက် ပါဝင်သည့်ဇာတ်ဆောင်များ ပြောင်းလဲသော်လည်း ဇာတ်လမ်းအားပြောပြနေသူ မစ် မေရီ ကမူ အမြဲ ပါဝင်သည်။
ကျွန်မတို့ အသိုင်းအဝိုင်း ဤအခန်းတွင် ခရန်ဖို့၏ လူမှုပတ်ဝန်းကျင်အကြောင်းကို ရှင်းပြထားပြီး အမျိုးသမီးများ၏ ရှေးရိုးစွဲဆန်ပုံကို ဖော်ပြသည်။
ကပ္ပတိန် ခရန်ဖို့သို့ပြောင်းလာသော ကပ္ပတိန် ဘရောင်း နှင့် သူ၏ သမီးနှစ်ယောက်အကြောင်း ဖြစ်သည်။
ကပ္ပတိန် ဘရောင်း နှင့် သူ၏ သမီးကြီး ဆုံးပါးပြီးနောက် တစ်ကောင်ကြွက် မစ် ဂျက်စီ ကို ငယ်ချစ် ကပ္ပတိန် ဂေါ်ဒန် က လာခေါ်သည်။
အရင်တခါက အချစ်ဇာတ်လမ်း မစ် ဒက်ဘိုရာ ကွယ်လွန်သည်။
မကြာမီပင် မစ် ဒက်ဘိုရာ ကန့်ကွက်သဖြင့် လက်မထပ်ခဲ့ရသော ငယ်ချစ်ဦး မစ္စတာ ဟောဘရု နှင့် ဆုံရသည်။
မျှော်လင့်ချိန်ရောင်နီပြနေချိန်တွင် ပါရီသို့အလည်ထွက်သော မစ္စတာ ဟောဘရု ဆုံးသွားရာ မစ် မတ်တီ၏ တစ်ကျော့ပြန်မည် ဟူသောယုံကြည်ချက် ဆုံးခန်းတိုင်သွားတော့သည်။
ကောင်လေး ပီတာ ငယ်စဉ်က ပညာမထူးချွန်သော်လည်း စစ်တပ်ထဲဝင်ကာ ဖခင်၏ဂုဏ်ယူခြင်းခံရသော မောင်ဖြစ်သူ ပီတာ၏အကြောင်းကို မစ် မတ်တီက ပြောပြသည့် ဇာတ်လမ်းဖြစ်သည်။
အဓိက ဇာတ်ဆောင်များ မစ် မေရီ စမစ် မစ် ဒက်ဘိုရာ ဂျန်ကင် မစ် မတ္တီဒါ "မတ်တီ" ဂျန်ကင် မစ် ပိုး မစ္စ ဂျေမီဆန် ကိုးကား Category:နိုင်ငံတကာ စာအုပ်များ Category:၁၈၅၃ ဝတ္ထုစာအုပ်များ။
ဟိုစိုင်းန်အိဘ်နေအလီ အိဘ်နေအဘီသွာလိဘ် သည် ရှီအာတို့၏ တတိယမြောက်အေမာမ် ဖြစ်ပြီး ရှာဘာန် ၁၅ရက်ဟီဂျရီခုနှစ် ၄ တွင် မဒီနာမြို့တော်တွင် ဖွားမြင်တော်မူခဲ့သည်။
ဟီဂျရီ ၆၁မိုဟရမ်လ(၁၀)ရက်နေ့တွင် ကရ်ဘလာစစ်ပွဲ၌(မတရားလုပ်ကြံခြင်းခံရပြီး) ရှဟီးဒ် ဖြစ်တော်မူခဲ့သည်။
.ထို့အတွက်ကြောင့်လည်း ရှီအာတို့သည် သူ့အား ရှဟီးဒ်ခေါင်းဆောင်(အစ္စလာမ့်အာဇာနည်ခေါင်းဆောင်)ဟု ခေါ်ခဲ့ကြသည်။
သူ၏ ကွန်နီယသ်(သားသမီးကို အစွဲပြု၍ ခေါ်သောအမည်)မှာ အဘာအဘ်ဒုလ္လာဟ် ဖြစ်ပြီး သူ၏ဖခမည်းတော်သည် အလီ(အ.စ)နှင့် မယ်တော်မှာ ဖှါတေမာ(စ.အ)ဖြစ်လေသည်။
သူ၏သားတော် စဂျ်ဂျားဒ် သည် ရှီအာတို့၏ စတုထ္ထမြောက် အေမာမ်(ခေါင်းဆောင်)ဖြစ်ပေသည်။
ဟိုစိုင်း(န)(အ.စ)သည်မိမိ၏ နောင်တော် ဟစန်အိဘ်နေအလီ(အ.စ)အုပ်ချုပ်နေစဉ်ကာလာများအတွင်း၌ နောင်တော်သည် မိုအာဝေယာနှင့် ပြေငြိမ်းရေးစာချုပ်ချုပ်ဆိုထားသဖြင့် ထိုစာချုပ်အပေါ် သစ္စာရှိစွာ နေခဲ့သည်။
မည်သူကိုမျှ ထိုလမ်း၏အပြင်ထွက်ခွာခွင့်မပြုခဲ့သလို ထိုလမ်းအတွင်းသို့ဝင်ခွင့်လည်းမပြုခဲ့ပါ။
ဟိုစိုင်း(န)(အ.စ)သည် ကူဖှာသို့သွားနေစဉ် လမ်းခရီး၌ စာပို့သမားနှင့် ဆုံမက်ခဲ့ပြီး မိမိစေလွှတ်ခဲ့သော မွစ်လင်(မ)အိဘ်နေအကီးလ် လုပ်ကြံခံရမှုသတင်းကို ရရှိခဲ့သည်။
ထိုသို့ငြိမ်းချမ်းမှုဆောင်သော ဟိုစိုင်း(န)(အ.စ)၏အကြံပြုချက်များနှင့်ပတ်သက်ပြီးသမိုင်းရင်းမြစ်ကျမ်းများ၌ အမြင်ကွဲလွဲမှုများ မည်မျှပင်ရှိနေပါစေ။
သိုစိုင်း(န)(အ.စ)သည် မိမိစီးနင်းတော်၌ စီးနင်းလျှက် အိဘ်နေစအ်ဒ် စစ်တပ်ကြီး၏ရှေ့မှောက်တွင် မိန့်ခွန်းပေး၍ မိမိ၏အရိုက်အရာကို မီးမောင်းထိုးပြခဲ့လေသည်။
ထို့နောက် အိဘ်နေဇေယားဒ်ဘက်မှ စစ်ပွဲကို အစပြုခဲ့ပြီး ၎င်း၏တပ်များသည် ဟိုစိုင်း(န)အိဘ်နေအလီ(အ.စ)၏ တဲနန်းများကို မီးဖြင့်ရှို့ခဲ့ကြသည်။
ထိုနေ့ မွန်းလွဲပိုင်း(ဇိုဟိုရ်)ပြီးချိန်တွင် ဟိုစိုင်း(န)အိဘ်နေအလီ(အ.စ)၏ စစ်သည်များသည် ပြင်းပြင်းထန်ထန်တိုက်ခိုက်ခံခဲ့ရပြီး ဝိုင်းရံပိတ်ဆို့ခြင်းကို ခံခဲ့ကြရသည်။
ဟိုစိုင်း(န)အိဘ်နေအလီ(အ.စ)၏ ဘက်မှ တစ်ဦးပြီးတစ်ဦးအလျင်အမြန် ကျဆုံးလျက် ရှိနေခဲ့ပြီး ဘနီဟာရှင်(မ)အမျိုးသားစစ်သည်များသည် ထွက်ပြေးတိမ်းရှောင်ရန် အခွင့်အလမ်းများသာခဲ့သော်လည်းထွက်မပြေးခဲ့ကြပေ။
ဟိုစိုင်း(န)အိဘ်နေအလီ(အ.စ)သည် ရွပ်ရွပ်ချွံချွံတိုက်ခိုက်လျက် ရှိခဲ့သည်။
ယာကူဘီသမိုင်းကျမ်းနှင့် အခြားသော ရှီအာသမိုင်းကျမ်းတို့၏အဆိုအရ ဟိုစိုင်း(န)အိဘ်နေအလီ(အ.စ)သည် မြောက်မြားစွာသောရန်သူတို့ကို သတ်ခဲ့သည် ဟုဖြစ်ပေသည်။
နောက်ဆုံးတွင် ဟိုစိုင်း(န)အိဘ်နေအလီ(အ.စ)၏ ဦးခေါင်းနှင့် လက်မောင်းတို့တွင် ပြင်းပြင်းထန်ထန်ဒဏ်ရာရရှိခဲ့ပြီး မြေပြင်ပေါ်သို့မျက်နှာနှင့်ကျခဲ့သည်။
အိဘ်နေစအ်ဒ်၏စစ်သည်များ စစ်မြေပြင်ကို စွန့်ခွာသွားသောအချိန်တွင် အလ်ကာဇရီယာ ရွာ၌နေထိုင်ကြသော အစဒ်မျိုးနွယ်စုဝင်တို့သည် ဟိုစိုင်း(န)အိဘ်နေအလီ(အ.စ)၏အလောင်းတော်နှင့် ကျန်အာဇာနည်အလောင်းတော်များအား ထိုစစ်မြေပြင်၌ပင် မြှုပ်နှံခဲ့ကြသည်။
သို့သော် ဟိုစိုင်း(န)အိဘ်နေအလီ(အ.စ)၏ဦးခေါင်းတော်နှင့် ကျန်ဘနီဟာရှင်မျိုးနွယ်စုဝင် အာဇာနည်များ၏ဦးခေါင်းတော်များကို ကရ်ဘလာမှ ကူဖှာ ၊ ကူဖှာမှ ရှာမ်မြို့သို့ ယူဆောင်သွားခဲ့ကြသည်။
သို့သော် ကရ်ဘလာဖြစ်စဉ်သည် စစ်မှန်သောမွစ်လင်(မ)များ၏နက်ရှိုင်းလှသောနှလုံးသားအတွင်းထိထိုးဖေါက်ဝင်ရောက်နေရာယူမှုသည် အောက်မေ့ဖွယ်ရာအခမ်းအနားများကျင်းပသည်ထက်ပင် ကြီးမားလေသည်။
ထို့နောက် အဘ္ဘားစ်အိဘ်နေအဘ်ဒုလ်မွသ်လိဘ်၏ဇနီးဖြစ်သူ အွမ်မေဖှဇ်လ်ထံသို့ နို့ချိုတိုက်ကျွေးရန် ပို့သခဲ့သည်။
တမန်တော်မြတ်ကြီး(ဆွ)သည် တခါတရံ မြေးတော်နှစ်ပါးအား ပေါင်ပေါ်တွင် တင်ထားလျှက် လူတို့အကြားမိန့်ခွန်းများ ပြောလေ့ရှိခဲ့သည်။
အိုမရ်နှင့်အွစ်မာန်တို့အုပ်ချုပ်စဉ်ကာလ ရေဝါယသ်တော်တစ်ခုအရ အေမာမ်ဟိုစိုင်း(န)(အ.စ)သည် အိုမရ်အုပ်ချုပ်နေစဉ်ကာလအတွင်း၌ ၎င်းမှ တမန်တော်မြတ်ကြီး(ဆွ)၏ မင်ဘရ် (တရားဟောစင်မြင့်)ပေါ်ထိုင်လျှက် ဟောပြောနေစဉ် အေမာမ်ဟိုစိုင်း(န)(အ.စ)ရောက်ရှိလာပြီး တမန်တော်မြတ်ကြီး(ဆွ)၏ မင်ဘရ်ပေါ်ထိုင်သည့်အတွက် စောဒကတက်ခဲ့သည့်အခါ အိုမရ်သည် မိမိ၏ဟောပြောမှုကို တဝက်နှင့်ပင်ရပ်တန့်၍ မင်ဘရ်မှဆင်းခဲ့သည်။
.. အေမာမ်ဟိုစိုင်းန်(အ.စ)သည် အွစ်မာန်းလက်ထက်၌ တမန်တော်မြတ်ကြီး(ဆွ)၏ဆွဟာဘာတစ်ဦးဖြစ်သူ အဘူဇရ် ဂဖာရီအား ပြည်နှင်ဒဏ်ပေးခဲ့သည့်အချိန်တွင် မိမိသည် ဖခမည်းတော်အလီ(အ.စ)နှင့်နောင်တော် အေမာမ်ဟစန်(အ.စ)တို့နှင့်အတူ အဘူဇရ်ဂဖာရီ အားလမ်းညွှန်ပေးခဲ့သည်။
အေမာမ်အလီ(အ.စ)အုပ်ချုပ်စဉ်ကာလ ရာစုနှစ် ၁၉ ခန့်တွင် အေမာမ်အလီ(အ.စ)နှင့် သားတော်နှစ်ပါးပုံတူအားရေးဆွဲခဲ့သော ပန်းချီကားတစ်ချပ်ကိုတွေ့ရစဉ်|link=Special:FilePath/Ali_hassan_housein.jpg thumb|ကာရ်ဂျားရ်ဘုရင်များလက်ထက် အေမာမ်ဟိုစိုင်းန်(အ.စ)၏ဝမ်းနည်းကြေကွဲသည့်အခမ်းအနားကျင်းပနေပုံပန်းချီကားတစ်ချပ် အေမာမ်အလီ(အ.စ) အုပ်ချုပ်နေစဉ် ကာလ၌ ဟိုစိုင်းန်အိဘ်နေအလီ(အ.စ)သည် ဖခင်နှင့်အတူ စစ်ပွဲတိုင်းတွင် ဖခင်ဘက်မှပါဝင်ဆင်နွှဲခဲ့သည်။
ဟစန်အိဘ်နေအလီ(အ.စ)အုပ်ချုပ်စဉ်ကာလ ကူဖှာအရေးအသားဖြင့် အေမာမ်ဟိုစိုင်းန်(အ,စ)ရေးသားခဲ့သော ကုရ်အာန်ကျမ်းမြတ်တော် အေမာမ်ဟိုစိုင်းန်(အ.စ)သည် မာအ်ဝေယာနှင့် ပြေငြိမ်းရေးစာချုပ်ဆိုရန်သဘောမတူလိုခဲ့ပေမဲ့ နောင်တော် ဟစန်(အ.စ)၏အမိန့်တော်ကို နာခံပြီး ထိုသို့စာချုပ်ချုပ်ဆိုရာတွင် ဆန့်ကျင်ဘက်မပြုခဲ့ပေ။
" မိုဟမ္မဒ်အေမားဒ်ဟာအေရီဆိုသည်မှ ရေးသားခဲ့သည်မှာ -နောင်တော်ဟစန်(အ.စ)လက်ထက်၌ပင် မာအ်ဝေယာနှင့်ပြေငြိမ်းရေးစာချုပ်ချုပ်ဆိုပြီ(၁၀)နှစ်ကြာသည်အထိ အေမာမ်ဟိုစိုင်းန်(အ.စ)သည် အေမာမ်ဟစန်(အ.စ)နှင့် ခံယူချက်၌လည်းကောင်း ကြံဆမှုများ၌လည်းကောင်း အတွေးအခေါ်ပိုင်း၌လည်းကောင်း တူညီမှုရှိခဲ့သည်။
(၁၂)ပါးအေမာမ်(ရှေ့ဆောင်)တို့၏အေမာမသ်(ရှေ့ဆောင်မှု)သက်တမ်း (၁) အလီယေမွရ်သဒွါ،(အ.စ) အေဒီ ၆၃၂ မှ ၆၆၁ (၂၉)နှစ် (၂) ဟစန်နေမွဂျ်သဘာ (အ.စ)အေ၁မှ ၆၇၀ (၉)နှစ် (၃)ဟိုစိုင်းန်နေရှဟီးဒ်အေဒီ၆၇၀ မှ ၆၈၀ (၁၀)နှစ် (၄) အလီ အစ်စဂျားဒ်(အေဒီ၆၈၀မှ၇၁၂)(၃၂)နှစ် (၅) မိုဟမ္မဒ်ဘာကိရ် (အေဒီ ၇၁၂မှ ၇၃၂)(၂၀)နှစ် (၆) ဂျာအ်ဖရ် ဆွာဒိက် (အေဒီ ၇၃၂မှ ၇၆၅)(၃၃)နှစ် (၇) မူစလ် ကာဇင်းမ် (အေဒီ ၇၆၅ မှ ၇၉၉) (၃၄)နှစ် (၈) အလီ ရေဇာ (အေဒီ ၇၉၉ မှ ၈၁၈)(၁၈)နှစ် (၉) မိုဟမ္မတကီ (အေဒီ ၈၁၈မှ ၈၃၅) (၁၈)နှစ် (၁၀) အလီနကီ (အေဒီ ၈၃၅မှ ၈၆၈)(၃၃)နှစ် (၁၁) ဟစန်အစ်ကရီ (အေဒီ ၈၆၈ မျ ၈၇၄)(၇)နှစ် (၁၂) ဟွဂျ်ဂျသ်သေမဲဟ်ဒီ (၈၇၄ မှ ယနေ့ထိ) ဖော်ပြချက် ၎င်းဖော်ပြချက်သည် ရှီအာတို့၏ ခံယူချက်အရ ဖြစ်သည်။
ရီအာတို့၏ ခံယူချက်တွင် အေမာမ်(အ.စ)၏ အေမာမသ်နှင့်ခေလာဖသ်သည် တမန်တော်မြတ်(ဆွ)ကွယ်လွန်သွားချိန်မှ စတင်ခဲ့ပြီး အုပ်ချုပ်ခွင့်အား အွတ်စ်မာန်းပြီးနောက်မှ ရရှိခဲ့သည်ဟုဖြစ်သည်။
အေမာမ်တစ်ပါး၏အေမာမသ်သည် အေမာမ်တစ်ပါးရှဟီးဒ်ဖြစ်သည့်အချိန်မှ စတင်လေသည်။
(၁၂)ပါးမြောက်အေမာမ်၊အေမာမ်ဇမာန်း(ခေတ်လာကအေမာမ်)(အ.ဂျ)၏အေမာမသ်သည် မိမိမတိုင်မီအေမမာမ် ရှဟီးဒ်ဖြစ်သည့်အချိန်မှစ၍ ရှီအာတို့၏ခံယူချက်အရ ယင်းအေမာမ်သည် အသက်ရှိထင်ရှားရှိနေပြီး လူသားတို့အမြင်၌ပျောက်ကွယ်လျက် ရှိသည် ဟုဖြစ်သည်။
ထို့ကြောင့် အေမာမ်ဇမာန်း(အ.ဂျ)၏အေမာမသ်သည် ယင်းအေမာမ်ပြန်လည်ပေါ်ထွက်လာပြီး ရှဟီးဒ်ဖြစ်မည့်အချိန်ထိ သက်တမ်းရှည်လျှားမည်ဖြစ်ပေသည်။
ယဇီးဒ်အိဘ်နေမာအ်ဝေယာအုပ်ချုပ်စဉ်ကာလ ယဇီးဒ်နှင့် ဘိုင်အသ် (သစ္စာ) မခံမှု နှင့် ဖြစ်ပေါ်ခဲ့သော အဖြစ်အပျက်များ မာအ်ဝေယာသည် ဟီဂျရီ ၆၀ ခုနှစ်၊ ရဂျဘ်လ (၁၅)ရက်နေ့၊ အေဒီ ၆၈၀ ခုနှစ်၊ ဧပြီလ (၂၂) ရက်နေ့တွင် သေဆုံးသွားခဲ့သည်။
ထိုသို့ သေဆုံးခဲ့ပြီးနောက် ယဇီးဒ်သည် နန်းတက်မင်းလုပ်၍ မဒီနာမြို့ဝန် ဝလီးဒ်အိဘ်နေအသ အား အဘ်ဒုလ္လာဟ်အိဘ်နေဇိုဘိုင်းရ်၊ အဘ်ဒုလ္လာဟ်အိဘ်နေအိုမဲရ် နှင့် အေမာဇ်ဟိုစိုင်း(န)(အ.စ) တို့အား သစ္စာခံခိုင်းရန် အမိန့်တော် ထုတ်ပြန်ခဲ့လေသည်။
ထိုအခါ ဝလီးဒ်သည် ယင်း (၃)ဦးကို အချိန်မတော် မိမိနန်းတွင်းသို့ ဆင့်ခေါ်ပြီး ယဇီးဒ်နှင့် သစ္စာခံရန် အတင်းအကျပ် ပြုလုပ်လေတော့သည်။
တဘက်မှလည်း ယဇီးဒ်နှင့်လည်း သစ္စာမခံလိုခဲ့ကြပါ။
၎င်းအပြင် သစ္စာမခံသည့် အတွက် ယဇီးဒ်၏ အရေးယူမှုကိုလည်း စိုးရိမ်ခဲ့ကြသည်။
ထို့ကြောင့် ၎င်းသည် ညတွင်းချင်းပင် မက္ကာမြို့သို့ တိမ်းရှောင်သွားခဲ့ကြသည်။
အေမာမ်ဟိုစိုင်းန်(အ.စ) သည် မိမိ ဘက်တော်သားများနှင့် အတူ နန်းတော်သို့ ရောက်လာခဲ့သည့်အခါ ဝလီးဒ်မှ အေမာန်ဟိုစိုင်းန် (အ.စ) အား ယဇီးဒ်နှင့် တိတ်တစိတ် သစ္စာခံရန် ပြောလေသည်။
ထိုအခါ အေမာမ် (အ.စ)မှ တိတ်တဆိတ် သစ္စာခံမှု မပြုလိုဘဲ လူအများရှေ့မှောက်တွက် သစ္စာခံလိုကြောင်း တင်ပြခဲ့လေသည်။
ထိုသို့ဖြင့် သစ္စာခံပွဲကို နှစ်ရက်ရွှေ့ဆိုင်းခဲ့လေသည်။
ထိုသို့ပြောဆိုမှုကို ဝလီးဒ်ဘက်မှလည်း လက်ခံ သဘောတူခဲ့သည်။
ထို့အတွက်ကြောင့် ယဇီးဒ်သည် ၎င်းအား ရာထူးမှ ဖြုတ်ခဲ့သည်။
ထို့အပြင် မရ်ဝါန်အိဘ်နေဟကမ် သည် အကယ်၍ အေမာမ်(အ.စ) ယခု နန်းတော်အတွင်းမှ ထွက်သွားခဲ့သည် ရှိသော် နောက်တစ်ကြိမ် လွယ်ကူစွာဖြင့် ပြန်လည်ခေါ်၍ မရနိုင်သည်ကို ကောင်းကောင်းသိထားခဲ့ သည်။
ထို့အတွက်ကြောင့် မရ်ဝါန်သည် အေမာမ်(အ.စ) အား ဖမ်း၍ သစ္စာခံခိုင်းရန် နှင့် သစ္စာခံမှု မပြုခဲ့ပါက ဤနေရာ၌ပင် သတ်ပစ်ရန် ဝလီးဒ်အား ပြောခဲ့လေသည်။
နောက်ဆုံးတွင် အေမာမ် (အ.စ) သည် ညတွင်းချင်းပင် မိမိ၏ မိသားစု အနွယ်ဝင်တို့နှင့် အတူ မဒီနာမြို့ကို စွန့်ခွာ၍ မက္ကာမြို့သို့ ထွက်လာခဲ့လေသည်။
သို့သော် တစ်ခု သတိထားရမည်မှာ – အေမာမ်(အ.စ)သည် ထွက်ပြေးတိမ်းရှောင်ခဲ့ခြင်း မဟုတ်ပါ။
မက္ကာသို့ ခရီးထွက်ခဲ့ရာတွင်လည်း အများအသွားအလာ ပြုလုပ်သည့် လမ်းမှ သွားခဲ့သည်။
အခြား လမ်းများမှ မသွားခဲ့ပါ။
ထိုခရီးတွင် အေမာမ် (အ.စ) နှင့် အတူ မိမိ၏ ညီအစ်ကိုများနှင့် တူတော်များအပြင် အမျိုးသမီးများနှင့် သားသမီးများလည်း ပါဝင်ခဲ့သည်။
သို့သော် ညီတော်တစ်ဦးဖြစ်သည့် မိုဟမ္မဒ် ဟနဖီယာသည် ၎င်းခရီးတွင် မပါခဲ့ပါ။
ထို့ပြင် အေမာမ် (အ.စ) အား ကူဖာမြို့သားတို့ဘက်မှ အသေအချာ သစ္စာခံမှုပြုပြီးမှသာ ကူဖာသို့ ခရီးဆက်ရန် အကြိမ်ကြိမ် မှာကြားခဲ့လေသည်။
အီရာနီကားစွယ်စုံကျမ်းတွင် ဝါကေဒီသည်ဆင့် ပြန်ထားသော အဘ်ဒုလ္လာအိဘ်နေဇိုင်းဘိုင်းရ် နှင့် အေမာမ်ဟိုစိုင်းန်(အ.စ) တို့ အတူတကွ မဒီနာမှ မက္ကာသို့ ထွက်သွားခဲ့ကြ သည်ဆိုသည့် ရေဝါယသ်ကို ငြင်းဆိုထားလေသည်။
အေမာမ်(အ.စ) နှင့် အဘ်ဒုလ္လာဟ် အိဘ်နေဇိုဘိုင်းရ်တို့ မဒီနာမြို့တွင် ရှိနေသည့် ပုံသဏ္ဌာန်အကြား၌ ကွာဟမှုများ ရှိနေ သည်။
အေမာမ်(အ.စ) မဒီနာတွင် ရှိနေခဲ့စဉ် လူတို့သည် အေမာမ်(အ.စ) အား အရိုအသေ ပြု ကြည်ညိုလေးစားခြင်းအား အဘ်ဒုလ္လာဟ် မှ မနာလို ဝန်တိုမှုများ ဖြစ်ခဲ့သည်။
အေမာမ်ဟိုစိုင်း(န) (အ.စ)သည် မက္ကာမြို့သို့ ရောက်သောအခါ တမန်တော်မြတ်ကြီး(ဆွ) ၏ ဦးရီးတော်ဖြစ်သူ အဘ္ဘားစ် သခင်၏ အိမ်တွင် (၄)လ တိတိ နေထိုင်ခဲ့သည်။
ကူဖာမြို့သားများမောမ် ဟိုစိုင်းန်(အ.စ) အား ဖိတ်ခေါ်ခြင်းနှင့် အေမာမ်(အ.စ)သည် မွစ်လင်(မ) အိဘ်နေ အကီးလ် အား စေလွှတ်ခြင်း မိုအာဝေယာသေဆုံးသည့် သတင်းကို ကြားသိလိုက်ရသောအခါ ကူဖာသားတို့ သည် လွန်စွာမှ ပင် ဝမ်းသာခဲ့ကြသည်။
ကူဖာမြို့နေ ရှီအာ ခေါင်းဆောင်တို့သည် စိုလိုင်မန်အိဘ်နေစိုရဒ်၏ နေအိမ် တွင် စုရုံးခဲ့ကြပြီး မာအ်ဝေယာ၏ အုပ်ချုပ်ရေး ချုပ်ငြိမ်းသွားမှု အပေါ် အလ္လာဟိုအရှင်မြတ်အား ကျေးဇူးထောမနာပြုခဲ့ကြသည်။
၎င်းသူတို့သည် မာအ်ဝေယာအား ခလီဖာ အရိုက်အရာ နှင့် မထိုက် တန်သူနှင့် ခေလာဖသ်ကို မတရားသိမ်းပိုက်သူဟူ၍ သတ်မှတ်ထားခဲ့ကြသည်။
ထို့အတွက်ကြောင့် မိုအာဝေယာ သေဆုံးသွားပြီးသည်နှင့် တစ်ပြိုင်နက် အေမာမ် ဟိုစိုင်န် (အ.စ) ထံ စာများရေးသား ပေးပို့ခဲ့ကြလေသည်။
ထို့ပြင် ၎င်းတို့အချင်းချင်း ဘနီအိုမိုင်ယာတို့၏ အုပ်ချုပ်ရေးကို တော်လှန်ရန်နှင့် ဘနီအိုမိုင်ယာ အုပ်ချုပ်ရေးသည် လူသတ်သည့် အုပ်ချုပ်ရေး (ဟွဂျ်ရ်အိတ်နေအိုဒိုင်းယ် အား သတ်ခဲ့သည့်အတွက်) နိုင်ငံ ပိုင် ပစ္စည်းဥစ္စာ များကို ချမ်းသာသူတို့ အကြား အချင်းချင်း ခွဲဝေယူသည့် အုပ်ချုပ်ရေးနှင့် ဆိုးသွမ်းသူများကို မွေးထုတ်ပေးသည့် အုပ်ချုပ်ရေးဟု သတ်မှတ်ရန် သစ္စာဆိုကြသည်။
အကယ်၍ အေမာမ်ဟိုစိုင်း(၃) (အ.စ) သည် ကူဖာမြို့သို့ ရောက်ရှိလာခဲ့ပါက ထိုမြို့စားမင်းကို ကူဖှါမြို့မှ နှင်ထုတ်ရန်လည်း ဆုံးဖြတ်ထားခဲ့ကြသည်။
ကူဖှါမြို့သားတို့၏ အကြီးအကဲများသည် အေမာမ်ဟိုစိုင်း(န်) (အ.စ) ထံသို့ စာများဖြင့် ပြည့်နက်နေသော အိတ်ကြီးများ နှင့်အတူ စာပို့သမား (၇)ယောက်ကို ပို့သခဲ့လေသည်။
၎င်းတို့အတွင်းမှ ပထမ (၂)ဦးသည် ဟီဂျရီ သက္ကရာဇ် (၆၀)၊ ရမ္မဒွါန်လ (၁၀)ရက် ၊ အေဒီသက္ကရာဇ်(၆၈၀) ဇွန်လ (၁၃) ရက်နေ့တွင် မက္ကာသို့ ရောက်ရှိလာခဲ့လေသည်။
ထပ်မံ၍ အေမာမ် (အ.စ) ထံသို့ အခြားသော ပို့စာများလည်း ရောက်ရှိခဲ့ သည်။
ထိုအခါ အေမာမ်(အ.စ)သည် ယခုလို စုစည်းမှုကို အသိအမှတ်ပြု၍ ၎င်းတို့ထံ စာပြန်ခဲ့သည်မှာ "အွမ္မသ် သားတို့၏ ရှေ့ဆောင် (အေမာမ်) သည် အလ္လာဟိုအရှင်မြတ်မှ ချမှတ်ပေးထားသော ကျမ်းအရ ဆုံးဖြတ်ပြီး ပစ္စည်းဥစ္စာများကိုလည်း မှန်မှန်ကန်ကန် ခွဲဝေပေးသူဖြစ်သည်။
ထို့အပြင် မိမိ ကိုယ် မိမိ အရှင်မြတ်၏ လမ်းစဉ်၌ ပေးဆပ်သူ ဖြစ်ရပေမည်။
ထို့နောက် အေမာမ် (အ.စ) သည် မိမိ ဦးရီးတော် အကီးလ်၏ သားဖြစ်သူ မွစ်လင်(မ) အိဘ်နေအကီးလ် အား အခြေအနေကို သုံးသပ်နိုင်ရန်အတွက် ဦးစွာ စေလွှတ်ခဲ့လေသည်။
ရစူလ်-လေ-ဂျာအ်ဖရီယားန် ဆိုသော သမိုင်း သုတေသီ ပညာရှင်ကြီးတစ်ဦးသည် အလီ(အ.စ) နှင့် အခန်း (အ.စ) တို့၏ ခေတ်ကာလ၌ ကူဖာမြို့သားတို့၏ မကောင်းခဲ့သော လုပ်ရပ်များကိုထည့်တွက်၍ ဤသို့ သုံးသပ်တင်ပြ ထားသည်မှာ – အေမာမ်ဟိုစိုင်းန်(အ.စ) သည် မိမိ အား ယဇီးဒ်မှ လုပ်ကြံသတ်ဖြတ်မည်ကို ကြိုတင်သိထားကြောင့် အေမာမ်ဟိုစိုင်းန်(အ.စ) အဖို့ အကျပ်အတည်းနှင့်ရင်ဆိုင်ခဲ့ရသည်။
ဥပမာအနေဖြင့် တင်ပြရလျှင် အေမာမ်(အ.စ) သည် ယီမန်သို့လည်းသွားရန် အဆင်မပြေခဲ့ပေ။
အဘယ်ကြောင့်ဆိုသော် ထိုဒေသ၌လည်း ယဇီးဒ်၏ အုပ်ချုပ်ရေးပျံ့နှံ့သွားခဲ့ပြီးဖြစ်သည်။
အားလုံးသောသူများကလည်း အေမာမ်ဟိုစိုင်န်(အ.စ)အား ပုန်ကန်သူဟု သတ်မှတ်ထားခဲ့ပြီ ဖြစ်လေသည်။